CELEX: 42021D1461
Language: da
Date: 2021-09-08 00:00:00
Title: Afgørelse (EU) 2021/1461 vedtaget af repræsentanterne for medlemsstaternes regeringer den 8. september 2021 om udnævnelse af to generaladvokater ved Domstolen

10.9.2021   
               
               
                  DA
               
               
                  Den Europæiske Unions Tidende
               
               
                  L 319/4
               
            
         AFGØRELSE (EU) 2021/1461 VEDTAGET AF REPRÆSENTANTERNE FOR MEDLEMSSTATERNES REGERINGER
         den 8. september 2021
         om udnævnelse af to generaladvokater ved Domstolen
         REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER HAR —
         under henvisning til traktaten om Den Europæiske Union, særlig artikel 19,
         under henvisning til traktaten om Den Europæiske Unions funktionsmåde, særlig artikel 253 og 255, og
         ud fra følgende betragtninger:
         
                     (1)
                  
                  
                     I henhold til artikel 5 og 7 i protokol nr. 3 vedrørende statutten for Den Europæiske Unions Domstol og som følge af Gerard HOGANs fratræden med virkning fra den 6. oktober 2021 bør der udnævnes en generaladvokat ved Domstolen for resten af Gerard HOGANs embedsperiode, dvs. indtil den 6. oktober 2024.
                  
               
                     (2)
                  
                  
                     Anthony COLLINS er blevet indstillet til dette embede.
                  
               
                     (3)
                  
                  
                     Desuden udløber embedsperioden for 14 dommere og 6 generaladvokater ved Domstolen den 6. oktober 2021. Der bør foretages udnævnelser med henblik på besættelse af disse embeder for perioden, der starter den 7. oktober 2021 og udløber den 6. oktober 2027.
                  
               
                     (4)
                  
                  
                     Laila MEDINA er blevet indstillet til embedet som generaladvokat ved Domstolen.
                  
               
                     (5)
                  
                  
                     Det udvalg, der er nedsat ved artikel 255 i traktaten om Den Europæiske Unions funktionsmåde, har afgivet positiv udtalelse om disse kandidaters kvalifikationer til at udøve embederne som generaladvokat ved Domstolen —
                  
               VEDTAGET DENNE AFGØRELSE:
         
            Artikel 1
            Anthony COLLINS udnævnes til generaladvokat ved Domstolen for perioden fra den 7. oktober 2021 til den 6. oktober 2024.
         
         
            Artikel 2
            Laila MEDINA udnævnes til generaladvokat ved Domstolen for perioden fra den 7. oktober 2021 til den 6. oktober 2027.
         
         
            Artikel 3
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 8. september 2021.
            
               I. JARC
               
                  Formand